mødereferat+10.+aug.

Vi besluttede, at fastsætte nyt møde til d. 25/8 kl. 19:00 i Nabo Østerbro, idet 16/8 ikke gav os tid nok. Nabo Østerbro har adresse bl.a. på Odensegade 5, men også i lokalerne med store glasvinduer på den anden side af gaden, i nr. 6, hvor møderne afholdes.

Vi besluttede, at fortsætte med samme dagsorden med den forskel, at visse af punkterne undersøges nærmere til mødet d. 25/8:

Vagtlister: Lars Kinunnen Praktiske forhold/lidt økonomi: Nikolaj Rasmussen Vedtægter, PC, Wiki til Østerbro, Undervisning i Wiki/Google Docs: Kim Larsen

Mht. vedtægter (dagsordenens punkt 3bi), så kan I på følgende link se et forslag til vedtægter fra KbhFF, Nordvest: http://kbhff.wikispaces.com/Afdelingsvedtægter+NV

Vedtægterne er nok ikke fuldstændige, men fremfor at bruge lang tid på det nu. Vi bør kigge dem igennem for principielle ting, som skal være på plads nu, og så ellers rette til henad vejen.

Følgende er Kims forslag til rettelser/indføjelser i vedtægterne: ad $1, stk. 1: Københavns Fødevarefællesskab, Østerbro - forkortet KbhFF Østerbro ad $1, stk. 2: Østerbro, København ad $4, stk. 2: 3 (f.eks. primo marts, ultimo juni, primo oktober) ad $4, stk. 6: Jeg synes et år er passende, men måske med suppleant-valg også, så suppleanten kan overtage ved forfald. ad $5, stk. 4: Afhængig af vores økonomi, men f.eks. max. 1000/md og max. 4000/år.

Kim lufter idéen om, at Østerbro Butiksgruppe holder møder hver torsdag i lige uger 1 time fra f.eks. kl 18 eller fra kl. 19 hos Nabo Østerbro. 1 time skulle gerne holde i fremtiden, men i starten skal vi nok afsætte et par timer.... Det vil i alle fald lette problematikken med at aftale lokaler med NØ.

På sin vis kunne tanken om en decideret vagtliste til møderne måske også være interessant: Åbning af lokale, Fremstilling af te og kaffe, Opstilling af borde, Evt. bagning af kage/lign., Ordstyrer, Referant, Oprydning, Opvask osv.